63 
4. Nysson -trimaculatus Rossi. 
Meget sjælden; paa Skjærmplanter i Juli. Shuckard (1837, 
p. 103) fangede den paa Brombærblade; den fanges let i Flugten, 
derimod ikke naar den har sat sig; ved den mindste Forstyrrelse 
anstiller den sig død og lader sig falde ned mellem Løvet. 
5. Nysson dimidiatus Jur. 
Ikke almindelig, i Juli og August. Shuckard (1837, p. 105) 
fangede den i Selskab med Harpactes tumidus. 
2. Gorytes Latr. (1805). 
Mandiblerne ere 2-tandede, den indre Tand stump; Benene af 
sædvanlig Længde, uden Cilier eller Tornbesætning. — Lepeletier 
(1832) og Shuckard (1834) antog, at de levede parasitisk; 
endnu Taschenberg (1866, p. 194) mener, at de snylte hos 
Crabronider. 
l. Gorytes mystaceus LL. 
Almindelig i Juni, Juli og August. — Den tager Larver af 
Skumcikader. 
Shuckard (1837, p. 213) fangede den med dens Bytte, en 
Aphrophora-Art, som den stod i Begreb med at bære ind i en 
Sandvold. Westwood (II, p. 196) saa den i. Juni 1837 paa en 
Plante ved en Skumklat af Aphrophora spumaria; den fløj med en 
af denne Arts Larver mellem Mellembenene. Schenck (1857, 
p. 314) fangede den i Maj paa Blomsterne af Vicia sepium, der 
ellers ikke besøges af Gravehvepse. 
2, Gorytes campestris L. = G. Fargeii Shuck. 
Almindelig i Juni og Juli, paa Skjærmplanter og Valeriana 
officinalis. 
Shuckard- (1834 og 1837, p. 215) fangede den med en 
Larve og med en Puppe af Aphrophora spumaria; den bar dem 
til Reden, som var anlagt i den lodrette Side af en Sandbånke og 
var en 4% dyb Gang. 
